S-1251/2008

Mál þetta sem dómtekið var í dag er höfðað með ákæru lögreglustjórans á höfuðborgarsvæðinu útgefinni 25. nóvember 2008 á hendur S-kk-þgf Þ-kk-þgf B-kk-þgf, kt. […], Háaleiti 37, Reykjanesbæ, fyrir umferðarlagabrot með því að hafa aðfaranótt föstudagsins 4. október 2008 ekið bifreiðinni TZ-439, undir áhrifum ávana- og fíkniefna og óhæfur til að stjórna henni örugglega án nægjanlegrar varúðar og tillitssemi norður Reykjanesbraut í Kópavogi á röngum vegarhelmingi og vestur Arnarnesveg og síðan norður Smárahvammsveg að gatnamótum Smárahvammsvegar, þar sem lögreglan stöðvaði aksturinn.

Telst brot þetta varða við 1. mgr. 4. gr., 1. mgr. 5. gr. og 1., sbr. 2. mgr., 45. gr. a, sbr. 1. mgr. 100. gr., umferðarlaga nr. 50, 1987, sbr. 5. gr. laga nr. 66, 2006.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.

Gegn sama með ákæru útgefinni 13. janúar 2009 fyrir eftirtalin umferðarlagabrot framin á árinu 2008 með því að hafa:

1. Að morgni sunnudagsins 12. október ekið bifreiðinni TZ-439, undir áhrifum ávana- og fíkniefna og óhæfur til að stjórna henni örugglega norður Grindavíkurveg við Grindavík, við Gíghæð, þar sem akstri lauk.

2. Aðfaranótt þriðjudagsins 14. október ekið bifreiðinni TZ-439, undir áhrifum ávana- og fíkniefna og óhæfur til að stjórna henni örugglega vestur Dalveg í Kópavogi við Dalsmára, þar sem lögregla stöðvaði aksturinn.

Teljast brotin varða við 1., sbr. 2. mgr., 45. gr. a, sbr. 1. mgr. 100. gr., umferðarlaga nr. 50, 1987, sbr. 5. gr. laga nr. 66, 2006.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.

Og að lokum gegn sama með ákæru útgefinni 7. apríl 2009 fyrir umferðarlagabrot með því að hafa að kvöldi miðvikudagsins 21. janúar 2009 ekið bifreiðinni TZ-439 sviptur ökuréttindum suður Kaldárselsbrú í Hafnarfirði þar sem bifreiðin lenti á ljósastaur sem skekktist og farið af vettvangi án þess að tilkynna um lögboðnar skyldur sínar og síðan suður Reykjanesbraut þar sem akstri lauk.

Telst þetta varða við 1. mgr. 10. gr., og 1. mgr. 48. gr., sbr. 1. mgr. 100. gr., umferðarlaga nr. 50,1987, sbr. 1. gr. laga nr. 48,1997.

Þess er krafist að ákærði verði dæmdur til refsingar og til greiðslu sakarkostnaðar.

Í þinghaldi í dag voru tvö síðastnefndu málin þ.e. S-11/2009 og S-312/2009 sameinuð málinu nr. S-1251/2008 samkvæmt heimild í 169. gr. laga 88/2008um meðferð sakamála. Ákærði hefur í þinghaldinu í dag játað þær sakir sem hann er borinn.

Verður mál þetta því dæmt samkvæmt heimildarákvæði 164. gr. laga um meðferð sakamála nr. 88/2008, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í öllum þremur ákærunum og þar er réttilega færð til refsiákvæða.

Ákærði sem fæddur er 2. febrúar 1983 á að baki langan sakaferil þ.á.m.var hann dæmdur þann 4.11 2008 í 45 daga fangelsi og sviptur ökurétti ævilangt fyrir fíkniefna og umferðarlagabrot.

Brot þau sem ákærði er nú sakfelldur fyrir í þessu máli eru öll framin áður en síðastnefndur dómur gekk og ber því nú að dæma ákærða hegningarauka samkvæmt 78. gr. almennra hegningarlaga nr. 19/1940. Að öllu virtu þykir hæfilegt að dæma ákærða í 45 daga fangelsi. Þá er áréttuð ævilöng ökuleyfissvipting ákærða. Samkvæmt 218. gr. laga nr. 88/2008 ber að dæma ákærða til greiðslu alls sakarkostnaðar eins og segir í dómsorði.

E-kk-nf L-kk-nf fulltrúi lögreglustjórans á höfuðborgarsvæðinu sótti málið.

S-kk-nf S-kk-nf héraðsdómari kveður upp dóminn.

DÓMSORÐ

Ákærði, S-kk-nf Þ-kk-nf B-kk-nf, sæti fangelsi í 45 daga.

Áréttuð er ævilöng ökuleyfissvipting.

Ákærði greiði 437.354 krónur í sakarkostnað.

S-kk-nf S-kk-nf

Rétt endurrit staðfestir.

Héraðsdómi Reykjaness 5.5.2009.